Verdagtes brand los op Fidelity ADT-beampteArgieffoto ter illustrasie (Foto: Fidelity/Facebook) Fidelity ADT het Dinsdag in ŉ verklaring hul beampte Nicolaus Mabunele en personeel, wat op sy noodroep reageer het, geloof dat hulle kopgehou het toe verdagtes skielik op Mabunele losgebrand het. Mabunele was Saterdag besig met ŉ roetine patrollie in Fehrsenstraat in Brooklyn toe ŉ gryskleurige Honda skielik voor sy Fidelity ADT-voertuig stilgehou het. “Twee verdagtes het uitgeklim het op hom geskiet. Hy kon wegjaag en ŉ kort jaagtog het gevolg terwyl hulle op hom bly vuur het,” het Jacqui Moloi, woordvoerder van die maatskappy, gesê. Mabunele het uiteindelik stilgehou en op die verdagtes teruggeskiet. “Hy het een van die verdagte motor se voorste band getref. Die beampte het ook een van vyf verdagtes in die been skiet. Die verdagte se medepligtiges het begin vlug.” Mabunele kon ook een van die voortvlugtiges aankeer, maar die ander drie het gevlug. “Die voertuig en twee verdagtes is aan Brooklyn-polisie oorgegee.” Moloi sê die maatskappy wys graag op die noodsaaklikheid van volgehoue opleiding en ontwikkeling. “Die beamptes het hierop staatgemaak om veilig te bly. Hy het ŉ benarde situasie verander in ŉ suksesvolle inhegtenisneming van twee verdagtes.” Leon Muller, distrikbestuurder van Fidelity ADT, het Mabunele en sy kollegas geloof vir hul professionele optrede.